CELEX: 62020CN0227
Language: fi
Date: 2020-06-01 00:00:00
Title: Asia C-227/20: Kanne 1.6.2020 – Euroopan komissio v. Italian tasavalta

3.8.2020   
            
            
               FI
            
            
               Euroopan unionin virallinen lehti
            
            
               C 255/13
            
         
      Kanne 1.6.2020 – Euroopan komissio v. Italian tasavalta
      (Asia C-227/20)
      (2020/C 255/16)
      Oikeudenkäyntikieli: italia
      
         Asianosaiset
      
      
         Kantaja: Euroopan komissio (asiamiehet: R. Tricot ja G. Gattinara)
      
         Vastaaja: Italian tasavalta
      
         Vaatimukset
      
      
                  —
               
               
                  On todettava, että Italian tasavalta ei ole noudattanut geenivarojen saantia ja saatavuutta sekä niiden käytöstä saatavien hyötyjen oikeudenmukaista ja tasapuolista jakoa koskevan Nagoyan pöytäkirjan määräysten noudattamistoimenpiteistä käyttäjille unionissa 16.4.2014 annetun Euroopan parlamentin ja neuvoston asetuksen N:o 511/2014 (1) 11 artiklan mukaisia velvoitteitaan, koska se ei ole antanut säännöksiä tämän asetuksen 4 ja 7 artiklan rikkomiseen sovellettavista seuraamuksista, koska se ei ole toteuttanut kaikkia tarvittavia toimenpiteitä kyseisten säännösten soveltamisen sekä säädettyjen seuraamusten tehokkuuden, oikeasuhteisuuden ja varoittavuuden varmistamiseksi ja koska se ei ilmoittanut seuraamuksia koskevia säännöksiä komissiolle viimeistään 11.6.2015
               
            
                  —
               
               
                  Italian tasavalta on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Komissio väittää, ettei Italian tasavalta ole vielä toteuttanut toimenpiteitä, joihin sisältyisivät seuraamukset asetuksen N:o 511/2014 4 ja 7 artiklan rikkomisesta, ja asia on näin siitä huolimatta, että yhtäältä kyseiset toimenpiteet olisi pitänyt saattaa osaksi jäsenvaltioiden oikeusjärjestystä jo 11.6.2014 alkaen ja toisaalta niiden lisäksi jäsenvaltioiden olisi pitänyt myös toteuttaa ”kaikki tarvittavat toimenpiteet sen varmistamiseksi, että niitä sovelletaan”, kuten asetuksen N:o 511/2014 11 artiklan 1 kohdan viimeisessä virkkeessä säädetään.
      Lisäksi kyseisen asetuksen 11 artiklan rikkominen koskee myös sitä, että Italian tasavalta on jättänyt seuraamuksia koskevat toimenpiteet ilmoittamatta. Tässä yhteydessä on niin, että asetuksen N:o 511/2014 11 artiklan viimeisen kohdan mukaan Italian tasavalta oli velvollinen ilmoittamaan mainitun artiklan ”1 kohdassa tarkoitetut” säännökset, eli ”säännökset 4 ja 7 artiklan rikkomiseen sovellettavista seuraamuksista”, komissiolle viimeistään 11.6.2015.
      
         (1)  EUVL 2014, L 150, s. 59.